Exqrch/javanese-Komodo-pixelgpt huggingface dataset:
Jaringan kang dipasang sarana kabel-kabel kang dicanthèlaké ing togor kaanggep dadi cara kang murah saperlu njaga dayané listrik kang liwat kabel-kabel mau supaya ora nèmplèk ing lemah lan ora kasénggol manungsa utawa tetunggangan
Lumrahé togor kagawé saka kayu, logam, utawa semèn, lan kanggo nyanthèlaké kabel-kabel mawa voltase cilik
Mungguh ing voltase kang dhuwur, digunakaké tower
Lumrahé togor tumrap jaringan listrik dhuwuré nganti 12 mèter lan tumrap jaringan télépun udakara 6 mèter
Togor pisanan dienggo ing taun 1816 minangka sarana ing jaringan télégraf awit saka prakarsaning kang ngréka télégraf nama Sir Francis Ronalds
Dhèwèké yasa jaringan kabel télégraf dawa 8 mil di Hammersmith, Amérikah Sarékat
Panganggoné togor ngrembaka ing Amérikah Sarékat laras karo rembakaning sistem komunikasi télégraf
Ing sakawit, Samuel Morse yasa jaringan kabel télégraf kang didèkèk ing ngisor lemah antarané Baltimore lan Washington, D.C., nanging yasané mau akèh ngalami masalah banjur jaringan kabelé dialihaké ing ndhuwur lemah
Ing jaman saiki, jaringan ngisor lemah sansaya ngrembaka tumrap pamukiman-pamukiman lan minangka alternatif saka togor kang sok dianggep ngganggu sesawangan.
Rega Ing pangerten kang umum, rega kajarwakake "cacahé bayar utawa wragad kang diwènèhake wong siji marang liyané kanggo piwales saka barang utawa panggaweyan kang diwènèhake marang dhèwèké"
Ing Basa Indonesia diarani Harga Ing tataran ngèlmu ékonomi, rega racaké kasebutake minangka cacahé dhuwit kang kanggo olèh barang liya kanthi kang wis tinamtu akèhé, upamané pira rupiah saben sak kilogram barang A
Ing bagan barter, rega uga kajarwakake bandhingane barang siji lan liyané nalika barang iku kaijolake
Pirsani informasi ngenani Rega ing KamusWiki.
Wisa Wisa utawa upas ("venom, zootoksin") ya iku kabèh racun kang kaasilake lan kagunakake déning kéwan kanggo ngreksa awake lan kanggo golèk pangan
Kéwan kang duwé wisa kaya ta sapérangan spésies saka ula, kemangga, kalajengking, klabang lan tawon.
Sparta Sparta ya iku kutha ing jaman Yunani Kuna kang dadi kutha krajan Laconia lan kutha paling wigati Peloponesus ing pinggir Kali Eurotas
Sparta diadegaké déning wong-wong Doria kang ngalahaké Laconia lan Messenia ing perkembangané dadi kuwat lan kuwasa
Ing abad 7 SM, Sparta dadi pusat kesusastraan nanging sawisé taun 600 SM, ngèlmu kemiliteran kang luwéh ditonjolaké
Bocah-bocah saka golongan kang kuwasa (Spartiate) dilatih dadi militèr
Ing ngisor golongan militèr ya iku golongan "perioeci" (tukang lan pedagang) lan "helot" (budak-budak)
Mung golongan Spartiate kang duwé hak hukum lan hak sipil
Mangsa Prasajarah Sparta angèl direkonstruksi, amarga ora akèh bukti tulisan saka mangsa mau lan uga distorsi saka tradisi oral
Nanging, bukti paling dhisik babagan perumahan manungsa ing wewengkon Sparta ya iku saka tembikar kang asalé saka pertengahan jaman Neolitikum, tinemu ing kiwa-tengené Kouphovouno, sakiwa-tengené rong kilomèter kidul-kulon Sparta
Iki tiplak awalé peradaban Sparta Mikene, kaya kang digambaraké ing "Illiad" déning Homer
Peradaban iki kayané ngalami rusak banget ing pungkasan jaman perunggu
Miturut Herodotus, suku-suku Makedonia saka lor obah tumuju Peloponesia, lan dewèké mau bangsa Doria, dewèké ngalahake suku-suku ing papan kunu lan netep ing papan panggonan kui mau
Bangsa Doria kayane wes lekas ngembangaké bates wewengkon Sparta meh sadurungé dhèwèké ngadegaké nagarané dhéwé
Sparta perang nglawan Doria Argive ing etan lan etan kidul, uga Arkadia Achaea ing pérangan kulon lor
Bukti nuduhaké manawa laladan Sparta ora bisa diliwati amarga topografi dataran Taygete saingga Sparta wes aman saka awal
Miturut Herodotus lan Thucydides, antarané abad 8 lan 7 SM Sparta ngalami periode ora ana hukum lan padudon
Akibaté, dewèke nglakoni warna-warna reformasi pulitik lan sosial ing masarakat kang sabanjuré dewèké sangkutaké karo kang wenehi hukum, Lykourgos Ewah-éwahan iki nuduhaké wiwité sajarah klasik Sparta.
Yunani Kuna Wikibooks gadhah buku kanthi sesirah Yunani Kuna yaiku kabudayan ing sajarah Yunani kang diwiwiti saka periode Yunani Arkais ing abad 8 tekan 6 SM, tekan pungkasan Jaman Kuno lan wiwitané Abad Pertengahan Awal
Peradaban iki tekan puncaké ing periode Yunani Klasik, kang wiwité tumuwuh ing abad 5 tekan 4 SM
Ing pèriode klasik iki Yunani dibawahi nagara kutha Athena lan kasil mbendung serangan Kamaharajan Pèrsi
Mangsa jaya-jayané Athena wes mandek kanthi kalahé Athena karo Sparta ing Perang Peloponnesos taun 404 SM
sakmlakuné kalahé déning Aleksander Agung, kabudayan Yunani, kang dikenal dadi peradaban Hellenistik, wes tumuwuh saka Asia Tengah tekan ujung kulon Sagara Tengah
Istilah "Yunani Kuna" ditrepaké ing laladan kang nggunakaké basa Yunani ing Jaman Kuno
Wewengkoné ora mung kawates ing ujung Yunani modèrn, nanging uga kalebu wewengkon liya kang dinggoni wong-wong Yunani, ing antarané Siprus lan KapuloanAigea, pasisir Anatolia (wektu iku mau Ionia), Sisilia lan pérangan kidul Italia dikenal dadi Yunani Besar, lan pemukiman Yunani liyané kang gedhé dhéwé sakdawané pasisir Kolkhis, Illyria, Thrakia, Mesir, Kyrenaika, Galia kidul, Ujung Iberia etan lan etan lor, Iberia, lan Taurika .
Garasi (band) Garasi iku salah siji grup band Indonésia kang madeg taun 2005, digawé bebarengan kaliyan filem Garasi kanggé promosi band
Ana Fedi Nuril ing keyboard lan gitar, Ayu Ratna ing vokal lan gitar, uga Aries Budiman, juru main drum ingkang paling apik wonten ing Sukabumi, Jawa Barat
Fedi Nuril gadhah latar wuri pémain filem, déning Ayu Ratna iku pésérta ingkang acara Indonesian Idol, nanging boten lolos
Indra Lesmana lan Mira Lesmana gadhah kontribusi kathah marang Garasi
Indra Lesmana kepincut marang bakat main gitaré Ayu Ratna, pas wayah audisi Indonesian Idol
Ayu Ratna, Fedi Nuril, lan Aries Budiman iku tinemu prodhuser Mira Lesmana, banjur dirembug minangka Garasi Band iku promosinipun ngagem filem
Nanging Ayu Ratna milih medal saka Garasi amarga badhé nerusaké kuliah lan band ing Nagoya, Jepang.
Garasi uga miwiti damel album anyang ing taun 2013
Fedi Nuril uga sampung ngurangi dadi aktor kanggo fokus ing proyék band Garasi.
Modem Modem iku piranti kasar komputer, saka tembung "MOdulator DEModulator"
Modulator iku dhéwé piranti kang bisa ngubah "sinyal informasi" dadi sinyal kang nganteraké ("carrier") lan bisa langsung dikirimaké, nanging Demodulator iku péranganing piranti kang bisa misahaké "sinyal informasi" (kang isiné data utawa seratan) saking sinyal kang nggawa pawarta saking sinyal iku, mula data iku mau bisa diterima kanthi apik
Modem iku gabungan saka sakloroné, bisa diomong modem iku piranti komunikasi
Piranti komunikasi kang dinggo saka panggonan kang béda, lumrahé nganggo pérangan kang karan "modem", kaya ta VSAT, "Microwave Radio", lan sakpanunggalané, nanging lumrahé jeneng uatawa sebutan kanggo modem iku luwih kondhang karo jeneng Piranti Kasar kang sok minangka komunikasi kang disambungaké ning komputer
Data saking komputer kang wujudé sinyal digital diwenehaké maring modem kanggo diowah manèh dadi sinyal analog, nalika modem narima data (yaiku kang awujud sinyal analog)saking njaba, modem ngubah dadi sinyal manèh
Supaya bisa diwaca ning komputer
Sinyal analog mau bisa dikirimaké maring médhia telekomunikasi tartemtu, kaya ta telepon lan radio
Sawisé data kang wujudé sinyal iku tekan ning modem, sinyal mau diowah dadi sinyal digital manèh lan dikirimaké maring komputer
Manawa dideleng saka wujudé, modem iku ana loro jinisé, yaiku modem eksternal lan modem internal.
Perahu Kertas (Film) Perahu Kertas (Basa Jawa 'Prau Dluwang') ya iku filem kang caritané kajupuk saka novèl kang kaserat déning Dewi Lestari
Film kang disutradarani Hanung Bramantyo iki andhuwèni carita babagan Kugy (Maudy Ayunda) lan Keenan ((Adipati Dolken) ingkang duwé gayutan kang pasang surut
Dicaritakaké sawijining perawan kang asmané Kugy kang bakal dadhi mahasiswi ing Bandung
Kugy Pindhah menyang Bandung ditulungi déning Noni
Kugi kang duwé hobi nyerat dongèng mutusaké kuliah wonten ing jurusan sastra
déning Noni lan pacare kang andhuwèni jeneng Eko, Kugy dinilai kados bocah aneh kang duwé hobi kang uga aneh, ya iku ngelarung prau dluwang.
Alam Surawidjaja Alam Rengga Rasiwan Kobar Surawidjaja (lair ning Sindang Laut, Cirebon, 24 Dhésèmber 1924 – séda ning Jakarta, 12 Mèi 1980, umur 55 taun) ya iku aktor karo sutradara Indonésia ning taun 1950an nganti taun 1980
Alam uga naté dadi aktor ana ning filem "Si Djimat"
Alam gawé filem "Janur Kuning" sing nyaritakaké babagan perjuangan kemerdekaan Indonesia direbut bali saka wadyabala penjajah
Aktor Amak Baldjun pernah lumebu nominasi aktor paling becik ana ing Festival Film Indonesia.
Ami Priyono Lembu Amiluhur Priyawardhana (lair ning Batavia, Hindhia-Walanda, 23 Oktober 1939-séda ning Cineré, Dépok, Jawa Kulon, nalika umur 61 taun) utawa kondhang karo jeneng Ami Prijono ya iku salah sawijiné pamata seni, aktor karo sutradara filem senior Indonésia
Ami Prijono pernah sekolah ana ing Akademi Sinematografi Moskow, jurusan pamata Seni.
Yamaha L2 Yamaha L2 sijing pit montor kangf diprodhuksi déning Yamaha ing Indonesia saka taun 1976 nganti 1979
Montor iki migunakaké mesin 2-tak kanthi kapasitas 97cc, migunakaké sistem pelumasan kang diarani Autolube, kanthi tengki kang dipisah antarané oli samping lan bènsine
Montor iki racaké duwé warna abang utawa biru
Mesin kang dipasang ana Yamaha L2 iki sakrupo karo mesin sing dipasang ana pit montor Yamaha liyo ing taun 60-an
Kanthi migunaakke karburator Mikuni 24mm, katup rotary, lan pengapian platina, sepeda motor ini wus kondhang gampang lan murah perawatane, irit bènsin lan lumayan tenagane
Onderdil Yamaha L2 saiki isih lumayan gampang digolekki, kajobo onderdil bodi sing wis rodo angèl
Ing taun 1980, Yamaha ngetokaké Yamaha L2 Super.
Yamaha Mio Yamaha Mio ya iku skuter cilik kanthi presneleng otomatis CVT kang diprodhuksi déning Yamaha
Pit montor iki dikenalake ing pasae Asia Kidulwetan taun 2003 sawisé suksese Yamaha Nouvo
Ing Malaysia, skuter iki karan Yamaha Ego.
Yamaha L2 Super Yamaha L2 Super sijing pit montor kang diprodhuksi déning Yamaha ing Indonesia saka taun 1980
Montor iki migunakaké mesin 2-tak kanthi kapasitas 97cc
Pit montor iku diprodhuksi kanggo ngganti Yamaha L2 kang diprodh uksi taun 1976-1979
Montor iki racaké duwé warna abang utawa biru.
Yamaha V50 Yamaha Seri-V ya iku montor bèbèk 2-tak kang diprodhuksi déning Yamaha
Yamaha seri V iki migunakaké mesin kanthi kapasitas kang béda-béda, gumantung segmen pasar kang dituju
Pit montor iki diprodhuksi kanggo nandhingi Honda Super Cub kang wus kawentar
Pit montor iki duwé variasi prodhuk: Yamaha Seri V ditawakake minangka montor bèbèk kang murah lan gampang panganggone
Seri V iki diprodhuksi wiwit taun 1970an kanthi seri V50, V70 and V90
Cangkring (disambiguasi) Cangkring ("Erythrina fusca") ya iku jeneng liya saka wit dhadhap ri
Jeneng iki uga asring kanggo jeneng papan, kaya ta:
Istikhadloh Istikhadloh inggih punika getih ingkang saklintunipun getih haid lan nifas, hiyo iku getih ingkang boten ngemot syarat-syarat getih haid lan nifas
Getih ingkang boten ngemot syaratipun getih haid inggih getih ingkang medal sadèrèngipun yuswo 9 taun utawi sampun yuswo 9 taun nanging boten ing wekdalipun haid utawi boten ngantos 24 jam utawi langkung 15 dinten
Nanging, boten mesti manawai getih punika medal langkung 15 dinten punika dipunmangerthosi haidipun 15 dinten lan langkungipun hiyo istikhadloh
Tiyang istri ingkang sami ngedalaken getih ingkang langkung 15 dinten inggih dipunnamani mustakhadloh
Tiyang istikhadloh punika wonten 7 warni, amargi tiyang punika wonten kalanipun nembé sapisan ngedalaken getih utawi dèrèng naté haid lan bebersih ingkang langkung 15 dinten utawi mubtada'ah utawi ingkang sampun haid lan bebersih mu'taadah lan wonten kalanipun getih punika kaleh warni utawi langkung kiyat lan lemah sarta saged mbedakaken ghoiru mumayyizah lan wonten kalanipun sederekipun eling kaliyan kebiasaanipun dzakiratun li'adatiha utawi supe kaliyan kebiasaanipun
dzakiratun li'adatiha utawi supe kaliyan kebiasaanipun piyambak nasiyatun l'adatiha
Mubtada'ah mumayyizah inggih punika tiyang istikhadloh ingkang ngedalaken getih langkung 15 dinten ingkang sadèrèngipun dèrèng naté haid, sarta ngertos yento getih punika kaleh warni utawi langkung.
Arizal, MBA (lair ning Indragiri Hulu, Riau, 11 Januari 1943; umur 69 taun) ya iku salah sawijiné sutradara paling dikenal ana ing Indonesia
Priyantunipun, putra saka pasangan H
Ibrahim Sidi Mangkuto lan Hj
Filme akèh diperagakake karo aktris kaloka kaya ta Yessy Gusman, Rano Karno, Yenny Rachman, Roy Marten, Lydia Kandou, Warkop (Dono, Kasino, karo Indro)
Filme sing paling kaloka ya iku "Gita Cinta dari SMA", "Puspa Indah Taman Hati" karo Film Komedi sing diperagakake Warkop D.K.I
Sutradara utawa penulis skenario karo carita:
Cangkring Cangkring, dhadhap ri ("Erythrina fusca") ya iku tuwuhan ngembang saka famili Fabaceae
Wit cangkring duwé sebaran kang paling amba saka sadulur-seduluré ing génus Erythrina
Tuwuhan iki racaké urip ing pasisir lan pinggir-pinggir kali ing Asia, Oseania, KapuloanMascarene, Madagaskar, Afrika lan Neotropik
Wit cangkring duwé kayu kang gedhene bisa watara 20 cm
Kembange warna oranye, isiné warna soklat tuwa lan bisa kemambang ing banyu, bisa keli mèlu iline banyu sagara marang papan kang adoh, lan sabanjuré bisa thukul ing papan anyar
Tuwuhan iki tahan marang kaanan kanthi kadhar uyah kang dhuwur lan banyu akèh.
Sung-Ha Jung Sung-Ha Jung ya iku salah sawijining wong sing dadi kondhang amarga ngunggah vidéo ana ing YouTube
Nganggo akun jwcfree, dhèwèké wis ngunggah punjul 500 vidio ana ing YouTube
Sung-Ha Jung miwiti ngunggah vidio nèng YouTube saka 8 September 2006
Awit saka iku tekan saiki "channel" jwcfree wis ditonton kaping 500.000.000 luwih
Amarga kapinterané dolanan gitar, wis akèh musisi-musisi internasional sing gumun karo dhèwèké
Ora mung digumuni, Sung-Ha Jung uga bisa duèt karo musisi-musisi mau, kaya ta Ulli Bögershausen, Thomas Leeb, Trace Bundy, Tommy Emmanuel lan liya-liyané
Sung-Ha Jung miwiti dolanan gitar saka umur 9 taun
Dhèwèké kepéngin dolanan gitar amarga nyawang bapaké dolanan gitar
Awit iku, dhèwèké tangi ésuk umun-umun supaya bisa dolanan gitar dhisik sadurungé mangkat sekolah
Wiwitan Sung-Ha Jung dolanan gitar, dhèwèké isih diwulang bapaké
Nanging,bapaké mung mulang dhèwèké sedhéla amarga olèhé Sung-Ha Jung sinau dolanan gitar rikat banget
Miturut bapaké, Sung-Ha wis bisa dolanan luwih apik saka bapaké sawisé 6 sasi sinau gitar
Sabanjuré, dhèwèké sinau dolanan gitar dhéwé
Gitaran cara "fingerstyle" iku diwiwiti Sung-Ha sawisé bapaké nduduhi vidio-vidio babagan "fingerstyle"
Saka vidio-vidio iku dhèwèké dadi seneng gitaran cara "fingerstyle"
Pas wiwitan Sung-Ha Jung ngunggah vidioné ana ing You Tube, dhèwèké lagi umur 10 taun
Sanadyan lagi umur 10 taun, olèhé dolanan gitar wis apik banget lan wis ditonton karo yutanan wong nèng donya
Anggoné Sung-Ha Jung nggarap satembang adaté mung rong nganti telung dina
Nanging, yèn tembang sing digarap iku rada angèl bisa nganti seminggu
Adaté sing pisanan dilakokaké Sung-Ha Jung pas nggarap tembang ya iku nonton vidio
Sawisé nonton,dhèwèké banjur nemtokaké nada-nada apa waé sing dienggo
Olèhé Sung-Ha Jung nemtokaké nada racaké mung sajam lan lumrahé ora nganggo tab gitar utawa partitur musik
Sung-Ha Jung saiki ngomah nèng Chungju, Korea Kidul
Bapaké Sung-Ha Jung asmané Woo-chang Jung
Panjenengané ngasta nèng salah sawijining perusahaan ana ing Koréa
Panjenengané iku sing marakaké Sung-Ha Jung "kecemplung" dadi gitaris saka hobi dolanan gitaré
Sung-Ha duwé adhi wadon jenengé Soo-Ha Jung
Sung-Ha Jung éntuk sponsor gitar saka Lakewood
Lakewood iku jeneng produsèn gitar sing kondhang nèng Éropah
Ulli Bögershausen, gitaris kondhang sing dadi mèntoré Sung-Ha Jung, uga nganggo gitar saka Lakewood
Gitar iku digawé kusus kanggo Sung-Ha Jung dhéwé
Olèhé Lakewood nggawé gitar iku nganti 4 sasi
Sung-Ha nganggo gitar iku saka taun 2009
Saiki, Sung-Ha duwé gitar lakewood cacahé 6
Sadurungé dhèwèké nganggo gitar iku, dhèwèké wis tau nganggo gitar saka Selma, salah sawijining produsèn gitar kondhang nèng Koréa
Sung-Ha Jung ora mung bisa dolanan gitar waé
Sadurungé bisa dolanan gitar, dhèwéké wis bisa dolanan piano dhisik
Saliyané piano, dhèwéké uga bisa dolanan piranti musik liyané, kaya ta ukulélé, lan drum
Dhèwéké lagi waé sinau "jazz piano" wiwit taun 2010
Dhèwèké uga lagi sinau teknik vokal
Dhèwèké wis tau konsèr nèng ngendi-ngendi, embuh iku konsèr solo apa dudu
Konsèr ing Koréa wis tau, konsèr ing manca uga wis tau
Kakaisaran Romawi Suci Kakaisaran Romawi Suci (Jerman: "Heiliges Römisches Reich (HRR)", Latin: "Imperium Romanum Sacrum (IRS)") inggih punika kumpulané organisasi pulitik wonten ing E Tengah taun 962 (wonten ingkang nyebat taun 843) nganti taun 1806
Ing kawiwitan, amba wewengkoné namung dumugi Nagara Franka Wétan, punika pecahané Nagara Franka saksampuné dibagi ing Prajanjèn Vèrdun, lan Nagara Lombardia (panggènan kang dunungé ing nagara Itali)
Kumpulan punika nyebat dhèwèke "kamaharajan" utawi impérium lan kang dadi pimpinané mau "kaisar"(basa latinipun: imperator)
Kejaba saking punika, kaisar boten gadhah kuwasa absolut marang anggotané, saénggo béda karo tata cara Kamaharajan Romawi utawa nagara Prancis ingkang sistem pamerintahané linuwih absolut
Sistem imperium punika kalaksanan kintun-kintun wolung abad luwih, sadèrèngipun bibar amargi Perang Napoléon ing tanggal 6 Agustus 1806
Dhumateng Adolf Hitler, Kamaharajan Romawi punika disungga-sungga kanthi asma "Das Erste Reich" ("Imperium Kapisan") kaliyan bangsa Jérman
Wewengkonipun wiyar, saéngga kathah prabawané dhumateng sajarah Éropa ing abad pertengahan
Saliyané iku, kathah carita saking Éropa ingkang gadhah sesambungan kaliyan imperium
Panyebatan kamaharajan punika wonten owah gingsiré
Ing jamané Franka Wétan, wewengkon kakuasaané dipunparingi asma "Regnum Teutonicum" ("Deutsches Reich", "Nagara Jerman")
Saksampunipun nyawiji kaliyan Lombardia, nagara punika kasebat "Imperium Romanum" ("Kamaharajan Romawi") amargi wonten panggénan kang dadi bekasé punjer Kamaharajan Romawi ing salebeté
Pinaringan asma punika resmi diagem ing jaman kakuasaan Kaisar Konrad II (1034) sawisé sapérangan pérangan wewengkon Nagara Burgundia dilèngsèraké
Ing perkembangan sabanjuré, imperium dipunnamani "Sacrum Imperium" ("Kamaharajan Suci") wiwit Kaisar Friedrich I Barbarossa, amargi kawiwitan wanci punika Kaisar boten malih gumantung marang Paus lan dadi wakilipun Gusti Akarya Jagad ing bumi
Panyebetan jangkep "Sacrum Romanum Imperium" nembé kawiwitan kanthi resmi ing taun 1254, lan lumaku dumugi jaman pembubaran
Asma "Sacrum Romanum Imperium Nationis Germaniae", "Kamaharajan Romawi Suci Bangsa Jerman", naté diginakaken sasampunipun "Bedhamèn Pfalz" suwéné kintun-kintun 150 taun dumugi pertengahan abad kaping 16, nanging anggotane boten kabèh dunungé saka puak-puak Germanik
"Dipunpreksani uga: Kolonisasi laladan Wétan dhumateng bangsa Jerman" Saksampunipun Prajanjèn Verdun (843), Ludwig si Jerman, salah satunggaling putra saking tiga putra jaler Karel Agung, pikantuk pérangan Nagara Franka Wétan inggih punika wewengkon puak-puak Germanik wétan, kaya ta Saksonia, Frankonia, Alemania, Bavaria, sarta Karinthia
Mawi panyeruhan kasar, wewengkoné pérangan wétan inggih punika Kali Rhein
Panjembaran wewengkon kadadéan ing jaman papréntahan Heinrich I (919-936) lan putranipun Otto I Agung (936-973)
Sabanjuré Otto I nguwasani Nagara Langobardia ning Itali, dhèwèké ngrasa nduwé hak nyandang gelar "Kaisar" ("Imperator") kaya ing jamané Kamaharajan Romawi kala embèn lan dinobataké kaliyan Paus ing taun 962
Salajengipun, wewengkon-wewengkon ing kulon Rhein, mlebet ing jeroné wewengkon kamaharajan, njangkepi wewengkon ingkang sapunika dadi pérangan wétan Prancis, Bèlgi, Walanda, lan Luxemburg (Benelux), Switserlan, kathah-kathahipun Ostenrik (saliyané Burgenland), lan pérangan elor Itali
Wates wétan kawiwitan inggih punika Kali Elba, nanging banjur miyar dhumateng wewengkon bangsa Slavia, kaya ta Avar, Salzburg, lan Bohemia (sapunika Républik Ceko)
Pawiyaran punika kalaksanan kanthi manéka warna cara, inggih punika pénaklukan, kristenisasi, sarta mbikak pamukiman dhumateng para tani ingkang madosi lahan énggal
Saka abad kaping 12 owahan menyang wétan katerusan dateng wewengkon Polen sapunika, dumugi Prusia ing pasisir Baltik
Ing abad kaping 13 wilayh Silesia wiwit dienggoni, banjur menyang wétan nganti wewengkon Siebenburger ing Rumania sapunika
Ing abad 18 wewengkon nagara kang dadi anggotané tumeka wewengkon nagara-nagara modhèren Jerman, Républik Ceko, Ostenrik, Liechtenstein, Slowén, Bèlgi dan Luxemburg, uga pérangan gedhé Polen lan pérangan ciliké Walanda
Sakdèrèngé uga njangkau sakabèhing Walanda lan Switserlan, sarta sapérangan saking Prancis lan Italia
Bebarengan kaliyan pawiyaran wewengkon dhumateng wétan, wates wewengkon kulon, suwé saya suwé kesuk tumuju wétan amargi dicaplok déning nagara-nagara tanggané
Wiwit abad 14, miturut panyeruhan sistematis Nagara Prancis nerapaken pulitik "panyawijian rujuk" ("reunion") wewengkon-wewengkon ing kulon Rhein.
Switserlan misah saking Kamaharajan wiwit taun 1648, mawi cara Parukunan Westphalia
Walanda misahake diri ing taun ingkang sami kanthi cara prajanjèn kang sami uga
Wewengkon Luxemburg (1794) lan Bèlgi (Flandria lan Wallonia) (1797) dicaplok Prancis, ing ngisoré papréntahan Revolusioner
Kamaharajan Romawi Suci inggih punika salah sawijining institusi kang unik ing sajarah donya, pramila saking punika rawit sanget anggèné dipunmangertosi
Supados saged dipunmangertosi, pramila kita kedah mangertèni manawi Kamaharajan Romawi Suci boten kalebet "nation-state" sami ing pangertosan modhèren
Pramila ètnis panguasané (mèh lumrahé) ètnis Jerman, nanging ing kawiwitan kathah ètnis ngkang minangka Kamaharajan Romawi Suci
Kathah saking kulawarga bangsawan wigati lan punggawa tumeka dipilih saking njabané komunitas panutur basa Jerman
Ing mangsa jayaané, kamaharajan punika anyakup meh sadaya wewengkon saking Jerman, Ostenrik, Switserlan, Liechtenstein, Bèlgi, Walanda, Luxemburg, Républik Ceko, Slowén, lan uga wétan Prancis, elor Italia sarta kilen Polen sapunika punika
Pramila saking punika, basane boten kemawon karinci saking basa Jerman lan kathah dhialèk lan turunanipun kémawon, nanging uga kathah basa Slavia, lan basa ingkang dados basa Prancis lan Italia modhèren
Luwih tebih malih, pambagéyan wewengkon-wewengkon kang dipunatur déning para pangeran sipil lan gerejawi, "prelate", "count", ksatria nagara, lan kutha bébas agawé raketé saking nagara modhèren kang metu ing sakiwa tengené
Nanging, ing jamane, dhèwèké punjul konfederasi
Konsep "Reich" ora mung nyakup pamaréntah saka wewengkon tertentu, nanging uga duwé konotasi kaparcayan Kristen ingkang rosa ("suci" kang dadi asmané)
Nganti taun 1508, ratu-ratu Jerman boten dianggep kaisar saka "Reich" sadurungé Paus, wakilé Kristus ing ndoya, panyematan makutha kanthi resmi dumadi kaisar
"Reich", pramila saking punika saged dipunjlèntrèhaken dai sawijining persilangan antara nagara lan konfederasi kaparcayan
Kaisar punika kedah tiyang ingkang gadhah umur minimal 18 taun lan uga watekipun saé
Kapapat simbah kakaung lan simbah putriné diarep-areo duwé getih ningrat
Ora ana ukum ingkang majibaké dhèwèké kedah tiyang Katholik, sanajan ukum kamaharajan nganggep kados punika
Dhèwèké boten kedah piyantun Jerman (tuladhanipun Alfonso X saking Kastilia lan Richard saking Cornwall)
Mlebet abad kaping 17 para kandidat umumme duwé wewengkon kekuasaan ing njero "Reich"